CELEX: 32007D0205
Language: ro
Date: 2007-03-22 00:00:00
Title: 2007/205/CE: Decizia Comisiei din 22 martie 2007 de stabilire a unui model comun pentru primul raport al statelor membre privind punerea în aplicare a Directivei 2004/42/CE a Parlamentului European și a Consiliului privind limitarea emisiilor de compuși organici volatili [notificată cu numărul C(2007) 1236] (Text cu relevanță pentru SEE )

31.3.2007   
            
            
               RO
            
            
               Jurnalul Oficial al Uniunii Europene
            
            
               L 91/48
            
         
      DECIZIA COMISIEI
   
   din 22 martie 2007
   de stabilire a unui model comun pentru primul raport al statelor membre privind punerea în aplicare a Directivei 2004/42/CE a Parlamentului European și a Consiliului privind limitarea emisiilor de compuși organici volatili
   [notificată cu numărul C(2007) 1236]
   (Text cu relevanță pentru SEE)
   (2007/205/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2004/42/CE a Parlamentului European și a Consiliului din 21 aprilie 2004 privind limitarea emisiilor de compuși organici volatili cauzate de utilizarea de solvenți organici în anumite vopsele și lacuri și în produsele de refinisare a vehiculelor și de modificare a Directivei 1999/13/CE (1), în special articolul 7,
   întrucât:
   
               (1)
            
            
               În conformitate cu Directiva 2004/42/CE, statele membre trebuie să elaboreze programe de supraveghere pentru a verifica respectarea dispozițiilor din directiva menționată anterior și pentru a raporta rezultatele programelor lor de supraveghere și categoriile și cantitățile de produse pentru care s-au acordat licențe în temeiul articolului 3 alineatul (3) din directiva menționată anterior, pe baza unui model comun propus de Comisie.
            
         
               (2)
            
            
               În conformitate cu articolul 7 din Directiva 2004/42/CE coroborat cu anexa I la aceasta, statele membre pregătesc și prezintă Comisiei primul raport privind punerea în aplicare a directivei menționate anterior până la 30 iunie 2008 cel târziu.
            
         
               (3)
            
            
               În consecință, trebuie să se stabilească un model comun pentru acest prim raport care să acopere perioada 1 ianuarie 2007-31 decembrie 2007.
            
         
               (4)
            
            
               Măsurile prevăzute în prezenta decizie sunt conforme cu avizul comitetului menționat la articolul 12 alineatul (2) din Directiva 2004/42/CE,
            
         ADOPTĂ PREZENTA DECIZIE:
   Articolul 1
   În scopul întocmirii raportului ce trebuie prezentat Comisiei în conformitate cu articolul 7 din Directiva 2004/42/CE și care va acoperi perioada 1 ianuarie 2007-31 decembrie 2007, statele membre folosesc modelul stabilit în anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 22 martie 2007.
      
         
            Pentru Comisie
         
         Stavros DIMAS
         
         
            Membru al Comisiei
         
      
   
   
      (1)  JO L 143, 30.4.2004, p. 87.
   
      ANEXĂ
      MODEL COMUN PENTRU PREZENTAREA PRIMULUI RAPORT PRIVIND PUNEREA ÎN APLICARE A DIRECTIVEI 2004/42/CE A PARLAMENTULUI EUROPEAN ȘI A CONSILIULUI PENTRU PERIOADA 1 IANUARIE 2007-31 DECEMBRIE 2007
      1.   Informații generale și dispoziții administrative
      
                  1.1.
               
               
                  Autoritatea responsabilă cu prezentul raport:
                  
                              Nume
                           
                           
                               
                           
                        
                              Adresă
                           
                           
                               
                           
                        
                              Persoană de contact
                           
                           
                               
                           
                        
                              E-mail
                           
                           
                               
                           
                        
                              Telefon
                           
                           
                               
                           
                        
            
                  1.2.
               
               
                  În cadrul punerii în aplicare a Directivei 2004/42/CE, indicați autoritatea sau autoritățile desemnate în conformitate cu articolul 5 din directiva menționată anterior responsabile cu:
                  
                              (1)
                           
                           
                              elaborarea, coordonarea și gestionarea programului de supraveghere (la nivel național);
                           
                        
                              (2)
                           
                           
                              efectuarea inspecțiilor și a controalelor pe teren (la nivel regional și/sau local);
                           
                        
                              (3)
                           
                           
                              aplicarea dispozițiilor din directiva menționată anterior în cazul unor nerespectări.
                           
                        
            2.   Program de supraveghere (articolul 6 din Directiva 2004/42/CE)
      
                  2.1.
               
               
                  Dacă există o versiune scrisă a programului național de supraveghere, anexați o copie a acestuia la raport.
               
            
                  2.2.
               
               
                  Descrieți pe scurt programul elaborat în vederea supravegherii și a verificării respectării dispozițiilor din Directiva 2004/42/CE, în special cu privire la următoarele elemente:
                  
                              (1)
                           
                           
                              valorile limită pentru COV stabilite în anexa II la directiva menționată anterior;
                           
                        
                              (2)
                           
                           
                              cerințele de etichetare specificate la articolul 4 din directiva menționată anterior.
                           
                        
            
                  2.3.
               
               
                  Indicați dacă se efectuează inspecții la următorii agenți:
                  
                              (1)
                           
                           
                              fabricanți de produse care intră sub incidența Directivei 2004/42/CE;
                           
                        
                              (2)
                           
                           
                              importatori de produse care intră sub incidența Directivei 2004/42/CE;
                           
                        
                              (3)
                           
                           
                              comercianți cu ridicata sau cu amănuntul, utilizatori finali profesioniști ai produselor reglementate sau alți agenți, inclusiv cei care utilizează instalații de refinisare a vehiculelor care nu mai intră sub incidența Directivei 1999/13/CE a Consiliului (1).
                           
                        Dacă aceste inspecții se efectuează, descrieți pe scurt:
                  
                              (1)
                           
                           
                              tipurile de inspecții efectuate (vizite la fața locului, analizarea mostrelor și a produselor, verificarea stocurilor și a datelor privind vânzările, controlarea etichetelor, altele);
                           
                        
                              (2)
                           
                           
                              frecvența inspecțiilor efectuate (inspecții anuale sistematice, inspecții limitate la principalii producători/importatori, inspecții aleatorii, altele).
                           
                        
            
                  2.4.
               
               
                  Indicați numărul întreprinderilor implicate în producerea și distribuirea produselor inspectate în 2007 și, dacă este posibil, numărul inspecțiilor programate pentru 2008, de preferință prin completarea tabelului următor. Dacă există date în acest sens, furnizați, de asemenea, o estimare a numărului total al participanților implicați în producerea și distribuirea produselor și cantitățile totale din produsele respective (produse și distribuite în 2007 în statul membru respectiv):
                  
                              Tipul de agent
                           
                           
                              Numărul total al agenților existenți
                           
                           
                              Numărul agenților inspectați în 2007
                           
                           
                              Cantitățile totale din produsele care intră sub incidența Directivei 2004/42/CE
                              (kg)
                           
                           
                              Inspecții programate pentru 2008
                           
                        
                              Fabricanți
                           
                           
                               
                           
                           
                               
                           
                           
                               
                           
                           
                               
                           
                        
                              Importatori
                           
                           
                               
                           
                           
                               
                           
                           
                               
                           
                           
                               
                           
                        
                              Alții
                           
                           
                               
                           
                           
                               
                           
                           
                               
                           
                           
                               
                           
                        
            
                  2.5.
               
               
                  Cum verifică autoritățile competente că s-au respectat dispozițiile în domeniu, folosindu-se de metodele de măsurare de referință descrise în anexa III la Directiva 2004/42/CE?
               
            
                  2.6.
               
               
                  Dacă în punerea în aplicare a Directivei 2004/42/CE sunt implicate mai multe autorități (a se vedea punctul 1.2 de mai sus), indicați măsurile luate în scopul punerii în aplicare într-un mod cât mai uniform a directivei menționate anterior pe întreg teritoriul.
               
            
                  2.7.
               
               
                  Care sunt reglementările privind sancțiunile care se aplică în cazul încălcării dispozițiilor naționale adoptate în conformitate cu articolul 10 din Directiva 2004/42/CE?
               
            
                  2.8.
               
               
                  Dacă este posibil, furnizați, de asemenea, o estimare a numărului total al persoanelor implicate în acțiunile de supraveghere și control, calificările acestora, precum și o estimare a costurilor de supraveghere în euro pe an (personal, mostre și analiză, controlarea etichetelor, punerea în aplicare, alte costuri).
               
            3.   Principalele rezultate ale programului de supraveghere din 2007 (articolul 7 din Directiva 2004/42/CE)
      
                  3.1.
               
               
                  În comparație cu numărul total de controale efectuate, câte cazuri de nerespectare (în %) a valorilor limită pentru COV din anexa II la Directiva 2004/42/CE au fost identificate în 2007? Dacă este posibil, indicați:
                  
                              (1)
                           
                           
                              categoriile produsului respectiv în conformitate cu această anexă;
                           
                        
                              (2)
                           
                           
                              cantitățile din produsele care nu respectă aceste valori limită.
                           
                        
            
                  3.2.
               
               
                  În comparație cu numărul total de controale efectuate, câte cazuri de nerespectare (în %) a cerințelor de etichetare specificate în articolul 4 din Directiva 2004/42/CE au fost identificate în 2007? Dacă este posibil, faceți diferența între următoarele categorii:
                  
                              (1)
                           
                           
                              produse care nu respectă cerințele de etichetare și nici cele privind conținutul de COV:
                           
                        
                              (2)
                           
                           
                              produse care respectă cerințele privind conținutul de COV, dar care nu respectă cerințele de etichetare:
                           
                        
            
                  3.3.
               
               
                  În caz de nerespectare, ce măsuri au fost luate ulterior în vederea asigurării respectării Directivei 2004/42/CE?
               
            4.   Derogări acordate în conformitate cu articolul 3 alineatul (2) din Directiva 2004/42/CE
      
                  4.1.
               
               
                  Cum s-a stabilit regimul de derogări prevăzut la articolul 3 alineatul (2) din Directiva 2004/42/CE?
               
            
                  4.2.
               
               
                  Ce sistem de control a fost stabilit pentru a se asigura că produsele cărora li se aplică derogările de la articolul 3 alineatul (2) din Directiva 2004/42/CE nu sunt vândute sau utilizate în instalații care nu sunt autorizate sau înregistrate în conformitate cu articolul 3 sau 4 din Directiva 1999/13/CE?
               
            
                  4.3.
               
               
                  Dacă există date în acest sens, prezentați o estimare a cantității de produse cărora li se aplică regimul de derogare (conform clasificării din anexa 1 la Directiva 2004/42/CE) în 2007.
               
            5.   Licențe individuale acordate în conformitate cu articolul 3 alineatul (3) din Directiva 2004/42/CE
      
                  5.1.
               
               
                  Ați utilizat posibilitatea de a acorda licențe individuale prevăzută la articolul 3 alineatul (3) din Directiva 2004/42/CE?
               
            
                  5.2.
               
               
                  În cazul unui răspuns afirmativ, descrieți pe scurt modul de funcționare a sistemului stabilit pentru acordarea licențelor individuale:
                  
                              (1)
                           
                           
                              Care sunt autoritățile responsabile cu emiterea licențelor individuale?
                           
                        
                              (2)
                           
                           
                              Care sunt autoritățile responsabile cu desemnarea clădirilor și/sau a vehiculelor de epocă cu valoare istorică și culturală specială?
                           
                        
                              (3)
                           
                           
                              Care sunt criteriile de stabilire a valorii istorice și culturale speciale?
                           
                        
                              (4)
                           
                           
                              Dacă este posibil, prezentați, de asemenea, o estimare a numărului total al clădirilor și/sau al vehiculelor de epocă desemnate de către autoritățile competente ca având o valoare istorică și culturală specială.
                           
                        
                              (5)
                           
                           
                              Cum se garantează că produsele respective sunt
                              
                                          (a)
                                       
                                       
                                          vândute numai în cantități „strict limitate”?;
                                       
                                    
                                          (b)
                                       
                                       
                                          utilizate numai în scopul restaurării și al întreținerii clădirilor și/sau al vehiculelor desemnate?
                                       
                                    
                        
                              (6)
                           
                           
                              Descrieți categoriile și cantitățile de produse pentru care s-au acordat licențe în conformitate cu articolul 3 alineatul (3) din Directiva 2004/42/CE, de preferat prin completarea tabelului următor:
                              
                                          Categorii
                                       
                                       
                                          Corespondență cu anexa I la Directiva 2004/42/CE
                                       
                                       
                                          Cantitățile de produse „gata de utilizat” pentru care s-a acordat o licență (kg)
                                       
                                    
                                          Categoria 1
                                       
                                       
                                           
                                       
                                       
                                           
                                       
                                    
                                          Categoria 2 etc.
                                       
                                       
                                           
                                       
                                       
                                           
                                       
                                    
                        
            6.   Alte informații pertinente
      
                  6.1.
               
               
                  Care au fost principalele dificultăți întâlnite în elaborarea și punerea în aplicare a programului de supraveghere, inclusiv probleme privind punerea în aplicare a directivei sau probleme administrative întâlnite în punerea în aplicare a unui program de supraveghere concret? Cum au fost depășite aceste dificultăți?
               
            
                  6.2.
               
               
                  Prezentați orice comentarii, sugestii sau informații suplimentare pertinente cu privire la punerea în aplicare a Directivei 2004/42/CE.
               
            
         (1)  JO L 85, 29.3.1999, p. 1.